cyanic-selkie/wikianc huggingface dataset:
กิจกรรมระหว่างมหาวิทยาลัยในประเทศไทย
คณะวิศวกรรมศาสตร์
กีฬาเกียร์อีสานสัมพันธ์เป็นการแข่งขันกีฬาของนิสิต นักศึกษาวิศวกรรมศาสตร์ ในเขตภาคตะวันออกเฉียงเหนือ จัดปีเว้นปี โดยครั้งที่ 1 จัดขึ้นที่ ม.อุบลราชธานี ใช้ชื่อการแข่งขันว่า "กรันเกราเกมส์" มีสถาบันการศึกษาเข้าร่วมทำการแข่งขัน 3 สถาบัน ได้แก่ ม.ขอนแก่น ม.มหาสารคาม และ ม.อุบลราชธานี โดยมี นายอดุลย์เดช น้อยมิ่ง เป็นประธานคณะกรรมการจัดการแข่งขัน ครั้งที่ 2 จัดขึ้นที่ ม.ขอนแก่น ใช้ชื่อการแข่งขันว่า "มอดินแดงเกมส์" โดยมี นายสิทธิชัย ยินดีชาติ เป็นประธานคณะกรรมการจัดการแข่งขัน ปัจจุบันมีสมาชิกเข้าร่วมทั้งหมด 7 สถาบัน ได้แก่ ม.ขอนแก่น ม.อุบลราชธานี ม.มหาสารคาม ม.ภาคตะวันออกเฉียงเหนือ มทร.นครราชสีมา มทร.ขอนแก่น มทร.สกลนคร และในปี 2553 จะจัดขึ้นเป็นครั้งที่ 3 ที่ ม.มหาสารคาม ใช้ชื่อการแข่งขันว่า "จามจุรีเกมส์" โดยมี นายนัฐวัฒน์ เขจรจิตร เป็นประธานคณะกรรมการจัดการแข่งขัน และในปี 2555 จะจัดขึ้นเป็นครั้งที่ 4 ที่ ม.ภาคตะวันออกเฉียงเหนือ มทร.ขอนแก่น ซึ่งทั้งสองหาวิทยาลัย นี้ได้เป็นเจ้าภาพการจัดการแข่งขันร่วมกัน โดยใช้ชื่อการแข่งขันว่า "เสียงแคนดอกคูณเกมส์"พร้อมกันนี้ทางองค์กรสมาชิกเกียร์อีสาน ได้ร่วมกันจัดตั้งองค์กรกิจกรรมกลาง ชื่อว่า "สมาพันธ์นิสิต นักศึกษา วิศวกรรมศาสตร์ ภาคตะวันออกเฉียงเหนือ"
กีฬา IE สัมพันธ์ เป็นการแข่งขันกีฬาของภาควิชาวิศวกรรมอุตสาหการหรือเรียกสั้นๆว่า IE (INDUSTRIAL ENGINEER)ทั้ง 21 มหาวิทยาลัยทั่วประเทศโดยจะมีการจัดการแข่งขันขึ้นทุกๆปีและจะมีการหมุนเวียนกันเป็นเจ้าภาพทุกปีโดยครั้งล่าสุดจัดที่มหาวิทยาลัยเทคโนโลยีมหานครเป็นเจ้าภาพ (27/11/53)โดยครั้งล่าสุดเป็นการจัดครั้งที่สิบแล้ว และเจ้าภาพครั้งต่อไปคือ มหาวิทยาลัยมหิดล รายนามมหาวิทยาลัยที่ร่วมการแข่งขันได้แก่ จุฬา ธรรมศาสตร์ เกษตรบางเขน เกษตรศรีราชา ราชมงคลธัญบุรี พระจอมเกล้าธนบุรี พระจอมเกล้าลาดกระบัง พระจอมเกล้าพระนครเหนือ มหิดล ศิลปากร มศว ศรีปทุม รามคำแหง เทคโนโลยีมหานคร รังสิต สถาบันเทคโนโลยีนานาชาติสิรินธร อีสเทอร์นเอเชีย ขอนแก่น เชียงใหม่ นเรศวร สยาม เพื่อเป็นการสร้างความสัมพันธ์ระหว่างชาว IE ทั่วประเทศ
ConneK หรือ Connections of CU and KU computer engineering students เป็นโครงการสานสัมพันธ์วิศวคอมพิวเตอร์ระหว่าง มหาวิทยาลัยเกษตรศาสตร์ - จุฬาลงกรณ์มหาวิทยาลัย แนวความคิด Connek ตอนแรกมีรูปแบบในการจัดคล้ายกับกีฬาประเพณีธรรมดาทั่วไปซึ่งทุกๆที่หรือทุกๆสถาบันจัดกันเพื่อสร้างสัมพัธไมตรีที่ดีต่อกันซึ่งการแข่งกีฬานั้นนับเป็นส่วนหนึ่งของาน ConneK เท่านั้น นอกเหนือจากกีฬาแล้วนั้นกิจกรรมหลักที่เป็น Hight light ของ ConneK ครั้งที่ 1 ครั้งนี้คือกิจกรรม Quest ซึ่งด้วยความจริงแล้วตัวกิจกรรมไม่ได้ Fix มากว่าจะต้องเป็นกิจกรรมเดิมๆซ้ำๆแต่เน้นการได้ทำงานร่วมกันอย่างจริงและเป็นประโยชน์ต่อตนเองและส่วนรวมครับ ซึ่งด้วยตัวกิจกรรมของการทำกิจกรรมหมู่ร่วมกันในรูปแบบของ Quest นั้นเป็นสิ่งหนึ่งที่เป็นตัวแทนของการทำกิจกรรมด้วยกันอย่างแท้จริง … โดยเน้นทุกคนช่วยกันทำทุกคนรวมเล่นทุกคน
กีฬาวิศวกรรมเคมีสัมพันธ์ หรือCHEM ENG GAMESเป็นกีฬาเชื่อม ความสัมพันธ์ ของนักศึกษาภาควิชาวิศวกรรมเคมี ทั่วประเทศ (มากกว่า 20 มหาวิทยาลัยที่เข้าร่วม) ถูกจัดตั้งโดย นักศึกษาวิศวกรรมเคมี ของทุกมหาวิทยาลัย ซึ่งจะมีการจัดประชุมในเดือนตุลาคม และ จัดงานกีฬาในเดือนมกราคม ของทุกๆปี ลักษณะกิจกรรมจะเป็นการแข่งขันกีฬา กองเชียร์สันทนาการ ประกวดดาวเดือน และการโชว์ศักยภาพของเจ้าภาพในพิธีเปิด
คณะวิทยาศาสตร์
การแข่งขันกีฬาวิทยาศาสตร์สัมพันธ์แห่งประเทศไทย หรือ อะตอมเกมส์ เริ่มขึ้นครั้งแรกตั้งแต่ปี พ.ศ. 2533 โดยแกนนำกลุ่มนิสิต/นักศึกษาในขณะนั้น โดยมีจุดมุ่งหมายเพื่อสร้างสุขภาพที่ดี สร้างความสามัคคี และความสนุกสนาน สนิทสนมคุ้นเคยกันระหว่างนิสิต/นักศึกษาด้านวิทยาศาสตร์จากสถาบันต่างๆ ปัจจุบันมีสถาบัน/มหาวิทยาลัยสมาชิกที่เข้าร่วมการแข่งขันรวม 23 แห่ง และมีคณะกรรมการนิสิตนักศึกษาวิทยาศาสตร์สัมพันธ์แห่งประเทศไทย (กวส.) เป็นผู้ดูแลการจัดแข่งขันให้เป็นไปด้วยความเรียบร้อย ซึ่งปัจจุบันมีจำนวนสมาชิกทั้งหมด 23 มหาวิทยาลัย
รายนามสถาบัน/มหาวิทยาลัยที่เป็นสมาชิก กวส.''' '''
สำหรับ คณะวิทยาศาสตร์ จุฬาลงกรณ์มหาวิทยาลัย มีการแข่งขันกีฬา บาสเกตบอล และ ฟุตบอล เป็นประเพณีด้วย ประกอบไปด้วย 2 งานกีฬาคือ
1.งานกีฬาบาส-บอลประเพณีวิทยาศาสตร์ จุฬาฯ-ธรรมศาสตร์ เป็นงานร่วมกับ คณะวิทยาศาสตร์และเทคโนโลยี มหาวิทยาลัยธรรมศาสตร์
2.งานกีฬาบาส-บอลประเพณีวิทยาศาสตร์ จุฬาฯ-มศว เป็นงานร่วมกับ คณะวิทยาศาสตร์ มหาวิทยาลัยศรีนครินทรวิโรฒ
กีฬาเคมีสัมพันธ์ หรือ บอนดิ้งเกมส์ เป็นการแข่งขันกีฬาระหว่าง ภาควิชาเคมี คณะวิทยาศาสตร์ จากมหาวิทยาลัยต่าง ๆ ทั่วประเทศ ได้จัดขึ้นเป็นครั้งแรก โดยใช้ชื่อว่า กีฬาแปดหลอด ด้วยความร่วมมือของนิสิตนักศึกษา ภาควิชาเคมี คณะวิทยาศาสตร์ จากแปดสถาบันการศึกษา ได้แก่ จุฬาลงกรณ์มหาวิทยาลัย มหาวิทยาลัยมหิดล มหาวิทยาลัยเกษตรศาสตร์ มหาวิทยาลัยศรีนครินทรวิโรฒ มหาวิทยาลัยเทคโนโลยีพระจอมเกล้าธนบุรี มหาวิทยาลัยธรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบังและสถาบันเทคโนโลยีพระจอมเกล้าพระนครเหนือ
ซึ่งทำการแข่งขันครั้งแรก พ.ศ. 2544 ณ มหาวิทยาลัยศรีนครินทรวิโรฒ ต่อมาในปี พ.ศ. 2545 ได้เปลี่ยนชื่อเป็น Bonding game โดยจัดการแข่งขันขึ้นทุกปี ๆ ละ 1 ครั้งโดยสถาบันการศึกษาที่เพิ่มขึ้นมาได้แก่ มหาวิทยาลัยศิลปากร มหาวิทยาลัยบูรพา มหาวิทยาลัยเทคโนโลยีราชมงคลธัญบุรี(คลอง6) มหาวิทยาลัยมหาสารคาม ปัจจุบันมีสมาชิกทั้งหมด 16 สถาบัน โดยมีการหมุนเวียนการเป็นเจ้าภาพ ซึ่งครั้งต่อไปจะจัดเป็นครั้งที่ 19 โดยที่มหาวิทยาลัยเกษตรศาสตร์ บางเขน เป็นเจ้าภาพ
กีฬาสัมพันธภาพ เกิดขึ้นครั้งแรกที่มหาวิทยาลัยธรรมศาสตร์ ในปี 2547 โดยในปีนั้น Physics family แห่งมหาวิทยาลัยธรรมศาสตร์มีความคิดว่า ภาควิชาฟิสิกส์ ของแต่ละสถาบันควรรวมตัวกันเพื่อแข่งขันกีฬา พบปะ และสังสรรค์กันบ้าง จึงร่วมกับอีกห้าสถาบัน ก่อตั้งกีฬาฟิสิกส์สัมพันธ์ขึ้น ให้ชื่อการแข่งขันนั้นว่า "Relativity games" ในปีแรกมี5สถาบันเข้าร่วมคือ จุฬาลงกรณ์มหาวิทยาลัย ม.เกษตรศาสตร์ ม.พระจอมฯธนบุรี ส.พระจอมฯลาดกระบัง และม.พระจอมฯพระนครเหนือ
รายชื่อเจ้าภาพ Relativity games ปี 2547 มหาวิทยาลัยธรรมศาสตร์ ปี 2548 มหาวิทยาลัยพระจอมเกล้าธนบุรี ปี 2549 มหาวิทยาลัยศรีนครินทรวิโรฒ และ มหาวิทยาลัยเกษตรศาสตร์ ปี 2550 จุฬาลงกรณ์มหาวิทยาลัย ปี 2551 มหาวิทยาลัยเทคโนโลยีพระจอมเกล้าพระนครเหนือ ปี 2552 สถาบันเทคโนโลยีพระจอมเกล้าเจ้าคุณทหารลาดกระบัง ปี 2553 มหาวิทยาลัยธรรมศาสตร์ และปี 2554 มหาวิทยาลัยบูรพา วิทยาเขตบางแสน จะจัดในวันที่ 26 พฤศจิกายน 2554 (ยกเลิกเนื่องจากมหาอุทกภัยทั่วประเทศ)
สมาชิกภาคีสัมพันธภาพ ปัจจุบันประกอบด้วย 9 สถาบัน คือ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเทคโนโลยีพระจอมเกล้าธนบุรี มหาวิทยาลัยเกษตรศาสตร์ มหาวิทยาลัยเทคโนโลยีพระจอมเกล้าพระนครเหนือ สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยศรีนครินทรวิโรฒ มหาวิทยาลัยบูรพา มหาวิทยาลัยนเรศวร
กีฬาคณิตศาสตร์สัมพันธ์แห่งประเทศไทย หรือ ยูเนียนเกมส์ เป็นการแข่งขันกีฬาระหว่าง ภาควิชาคณิตศาสตร์ คณะวิทยาศาสตร์ จากมหาวิทยาลัยต่าง ๆ ทั่วประเทศ ด้วยความร่วมมือของนิสิตนักศึกษาจากสถาบันการศึกษาต่าง ปัจจุบันมีถึง 15 สถาบัน ได้แก่ จุฬาลงกรณ์มหาวิทยาลัย สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยเกษตรศาสตร์ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยมหิดล มหาวิทยาลัยธรรมศาสตร์ มหาวิทยาลัยบูรพา มหาวิทยาลัยรามคำแหง มหาวิทยาลัยศิลปากร มหาวิทยาลัยศรีนครินทรวิโรฒ มหาวิทยาลัยแม่โจ้ มหาวิทยาลัยหอการค้าไทย มหาวิทยาลัยขอนแก่น และมหาวิทยาลัยเทคโนโลยีราชมงคลธัญบุรี
โดยครั้งล่าสุด จะจัดเป็นครั้งที่ 11 ในปีพ.ศ. 2560 ณ มหาวิทยาลัยศรีนครินทรวิโรฒ
ลักษณะกิจกรรม การแข่งขันกีฬาสากล กีฬาพื้นบ้านของไทย และการประกวดกองเชียร์ - ผู้นำเชียร์ เพื่อเสริมสร้างความสามัคคี และความสัมพันธ์อันดีแก่นิสิตสาขาวิทยาศาสตร์สิ่งแวดล้อมของแต่ละสถาบัน มีสมาชิกทั้งหมด 14 สถาบัน ได้แก่ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยมหิดล มหาวิทยาลัยเกษตรศาสตร์ วิทยาเขตบางเขน มหาวิทยาลัยเกษตรศาสตร์ วิทยาเขตศรีราชา มหาวิทยาลัยขอนแก่น มหาวิทยาลัยรามคำแหง สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยมหาสารคาม มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยศิลปากร มหาวิทยาลัยนเรศวร โรงเรียนนายร้อยพระจุลจอมเกล้า
งานกีฬา-วิชาการจุลชีววิทยาสัมพันธ์แห่งประเทศไทย หรือ Colony Games เป็นการแข่งขันกีฬาระหว่าง ภาควิชาจุลชีววิทยา จากสถาบันต่างๆ ทั่วประเทศ ได้จัดขึ้นเป็นครั้งแรกโดยความร่วมมือของมหาวิทยาลัยศรีนครินทรวิโรฒและจุฬาลงกรณ์มหาวิทยาลัย และจัดขึ้นอย่างต่อเนื่องเป็นประจำทุกปี และมีการหมุนเวียนการเป็นเจ้าภาพไปยังสถาบันต่าง ๆ
ลักษณะกิจกรรม การแข่งขันวิชาการทั้งทฤษฎีและปฏิบัติการ การแข่งขันกีฬาสากล และการประกวดกองเชียร์ - ผู้นำเชียร์ เพื่อเสริมสร้างความสามัคคี และความสัมพันธ์อันดีแก่นิสิต-นักศึกษาสาขาจุลชีววิทยาของแต่ละสถาบัน มีสมาชิกทั้งหมด 16 สถาบัน ได้แก่ จุฬาลงกรณ์มหาวิทยาลัย มหาวิทยาลัยเกษตรศาสตร์ วิทยาเขตบางเขน มหาวิทยาลัยเกษตรศาสตร์ วิทยาเขตกำแพงแสน มหาวิทยาลัยขอนแก่น มหาวิทยาลัยพะเยา สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยมหาสารคาม มหาวิทยาลัยเทคโนโลยีพระจอมเกล้าธนบุรี มหาวิทยาลัยศิลปากร มหาวิทยาลัยนเรศวร มหาวิทยาลัยเชียงใหม่ มหาวิทยาลัยอุบลราชธานี มหาวิทยาลัยบูรพา มหาวิทยาลัยหัวเฉียวเฉลิมพระเกียรติ มหาวิทยาลัยศรีนครินทรวิโรฒ และมหาวิทยาลัยเทคโนโลยีราชมงคลธัญบุรี
คณะในกลุ่มวิทยาศาสตร์สุขภาพ
กีฬาเข็มสัมพันธ์ เป็นกีฬาเชื่อมความสัมพันธ์ระหว่างคณะแพทยศาสตร์ทั่วประเทศ นับจนถึงปัจจุบันจัดมาแล้ว 31 ครั้ง โดยครั้งล่าสุด หรือครั้งที่ 31 มีเจ้าภาพคือคณะแพทยศาสตร์ มหาวิทยาลัยเชียงใหม่ จัดขึ้นระหว่างวันที่ 19–22 ธันวาคม พ.ศ. 2562
สำหรับในครั้งถัดไป หรือครั้งที่ 32 คณะแพทยศาสตร์ศิริราชพยาบาลและคณะแพทยศาสตร์โรงพยาบาลรามาธิบดี มหาวิทยาลัยมหิดล จะเป็นเจ้าภาพ
กีฬา 2 เข็ม เป็นการเชื่อมความสัมพันธ์ระหว่างคณะแพทยศาสตร์ของมหาวิทยาลัยมหิดล (ศิริราช, รามาธิบดี และบรมราชชนก) กับคณะแพทยศาสตร์ จุฬาลงกรณ์มหาวิทยาลัย
กอล์ฟประเพณีสัตวแพทย์จุฬาฯ - เกษตร หรือ KU-CU Vet Ryder Cup เป็นกีฬาเชื่อมความสัมพันธ์ระหว่างศิษย์เก่า คณะสัตวแพทยศาสตร์ มหาวิทยาลัยเกษตรศาสตร์ และ คณะสัตวแพทยศาสตร์ จุฬาลงกรณ์มหาวิทยาลัย
กีฬาเทคนิคการแพทย์ - สหเวชศาสตร์สัมพันธ์ หรือ กีฬา 9 กล้อง เป็นการแข่งขันกีฬาที่จัดขึ้นระหว่าง คณะเทคนิคการแพทย์และคณะสหเวชศาสตร์ทั่วประเทศ 9 สถาบันการศึกษา นอกจากนี้ ยังมีการแข่งขันกีฬา ระหว่าง คณะสหเวชศาสตร์ มหาวิทยาลัยธรรมศาสตร์ และ คณะสหเวชศาสตร์ จุฬาลงกรณ์มหาวิทยาลัย เพื่อเชื่อมความสัมพันธ์ระหว่างกัน
คณะเกษตรศาสตร์
กีฬาประเพณี ๔ จอบแห่งชาติ เป็นการแข่งขันกีฬาของมหาวิทยาลัยที่เปิดสอนด้านการเกษตรทั่วประเทศ เริ่มต้นครั้งแรก เมื่อปี พ.ศ. 2526 ปัจจุบัน มีมหาวิทยาลัย 11 แห่งที่เข้าร่วมการแข่งขัน ในระยะแรกเรียกว่า "งานประเพณี 4 จอบ" แต่ภายหลังจึงได้เปลี่ยนเป็น "กีฬาประเพณี ๔ จอบแห่งชาติ"
คณะเศรษฐศาสตร์
กีฬาเศรษฐสัมพันธ์ เป็นกิจกรรมการแข่งขันกีฬาร่วมกัน ระหว่างเพื่อนชาวเศรษฐศาสตร์ ในสถาบันที่เป็นสมาชิก คือ คณะเศรษฐศาสตร์ มหาวิทยาลัยรามคำแหง คณะเศรษฐศาสตร์ มหาวิทยาลัยเกษตรศาสตร์ คณะเศรษฐศาสตร์ มหาวิทยาลัยกรุงเทพ คณะเศรษฐศาสตร์ มหาวิทยาลัยหอการค้าไทย คณะเศรษฐศาสตร์ มหาวิทยาลัยเชียงใหม่ มหาวิทยาลัยศรีนครินทรวิโรฒ มหาวิทยาลัยเทคโนโลยีราชมงคล คณะเศรษฐศาสตร์ มหาวิทยาลัยธรรมศาสตร์ และ คณะเศรษฐศาสตร์ จุฬาลงกรณ์มหาวิทยาลัย เพื่อเป็นการกระชับสัมพันธไมตรีระหว่างกัน
กีฬาฟุตบอล-บาสเกตบอลประเพณี เศรษฐศาสตร์ จุฬาฯ-ธรรมศาสตร์ ซึ่งเป็นงานระหว่าง คณะเศรษฐศาสตร์ จุฬาลงกรณ์มหาวิทยาลัย และ คณะเศรษฐศาสตร์ มหาวิทยาลัยธรรมศาสตร์ เป็นประจำทุกปี โดยสลับกันเป็นเจ้าภาพ
คณะบริหารธุรกิจ
กีฬา 4 บ. เป็นกีฬาสัมพันธ์ระหว่างคณะบริหารธุรกิจของ 4 มหาวิทยาลัยที่ตั้งอยู่บริเวณที่ ถนนวิภาวดีรังสิต ตัดผ่าน ได้แก่ มหาวิทยาลัยเกษตรศาสตร์ มหาวิทยาลัยกรุงเทพ มหาวิทยาลัยรังสิต มหาวิทยาลัยหอการค้าไทย
งานบาสเกตบอลประเพณีจุฬาฯ-ธรรมศาสตร์ เป็นกิจกรรมเชื่อมความสัมพันธ์ ระหว่าง นิสิต คณะพาณิชยศาสตร์และการบัญชี จุฬาลงกรณ์มหาวิทยาลัย และ นักศึกษา คณะพาณิชยศาสตร์และการบัญชี มหาวิทยาลัยธรรมศาสตร์ โดยจัดขึ้นในช่วงเดือนพฤศจิกายน หรือธันวาคม ของทุกปี โดยจะสลับกันเป็นเจ้าภาพ สถานที่จัดงานคือ สนามกีฬา ศูนย์เยาวชนกรุงเทพมหานคร (ไทย-ญี่ปุ่น) เขตดินแดง กรุงเทพมหานคร
คณะสังคมวิทยาและมานุษยวิทยา
Sociology and Anthropology: Soc-Ant, Soc-Anth, Soc-Anp กีฬาสานสัมพันธ์สังคมวิทยาและมานุษยวิทยา เป็นกิจกรรมสร้างความสามัคคี ความเป็นหนึ่งเดียวกัน และเสริมสร้างความสัมพันธ์ระหว่างนิสิต นักศึกษา ที่ศึกษาในคณะ, ภาควิชา และสาขาวิชา ทางด้านสังคมวิทยาและมานุษยวิทยา ของมหาวิทยาลัยในประเทศไทย ภายในงานสานสัมพันธ์จะประกอบด้วย กิจกรรมการแข่งขันกีฬาสากล กีฬาฮาเฮ การประกวดผู้นำเชียร์และแสตนเชียร์ การประกวด ดาว-เดือน Soc - Ant งานเลี้ยงสังสรรค์ และการแสดงจากนิสิต นักศึกษาของแต่ละสถาบัน ทุกสถาบันจะผลัดเปลี่ยนหมุนเวียนในการเป็นเจ้าภาพในแต่ละปี โดยมี นิสิต นักศึกษา เข้าร่วมปัจจุบันทั้งสิ้น 7 สถาบัน ได้แก่ มหาวิทยาลัยธรรมศาสตร์, มหาวิทยาลัยเกษตรศาสตร์, มหาวิทยาลัยเชียงใหม่, มหาวิทยาลัยศรีนครินทรวิโรฒ, มหาวิทยาลัยขอนแก่น มหาวิทยาลัยสงขลานครินทร์ และมหาวิทยาลัยศิลปากร
ทั้งนี้ แต่แรกเริ่ม มี 3 สถาบัน คือ มหาวิทยาลัยธรรมศาสตร์, มหาวิทยาลัยเกษตรศาสตร์ และ จุฬาลงกรณ์มหาวิทยาลัย แต่ ทางสังคมวิทยาฯ จุฬาฯ ต้องร่วมงานสิงห์ดำ จึงขอถอนตัว เมื่อปี 2552 หลังจากการถอนตัวของจุฬาลงกรณ์มหาวิทยาลัย ได้มีการจัดกิจกรรมขึ้นต่อเนื่องมาและนับเป็นครั้งแรก จัดขึ้นในปี 2552 มีมหาวิทยาลัยเกษตรศาสตร์ เป็นเจ้าภาพ
ครั้งที่ 2 จัดขึ้นในปี 2553 มีมหาวิทยาลัยเชียงใหม่ เป็นเจ้าภาพ
ครั้งที่ 3 จัดขึ้นในปี 2554 มีมหาวิทยาลัยศรีนครินทรวิโรฒ เป็นเจ้าภาพ
ครั้งที่ 4 จัดขึ้นในปี 2555 มีมหาวิทยาลัยขอนแก่น เป็นเจ้าภาพ
ครั้งที่ 5 จัดขึ้นในปี 2556 มีมหาวิทยาลัยธรรมศาสตร์ เป็นเจ้าภาพ
ครั้งที่ 6 จัดขึ้นในปี 2557 มีมหาวิทยาลัยเกษตรศาสตร์ เป็นเจ้าภาพ
ครั้งที่ 7 จัดขึ้นในปี 2558 มีมหาวิทยาลัยเชียงใหม่ เป็นเจ้าภาพ
ครั้งที่ 8 จัดขึ้นในปี 2559 มีมหาวิทยาลัยศรีนครินทรวิโรฒ เป็นเจ้าภาพ
ครั้งที่ 9 จัดขึ้นในปี 2560 มีมหาวิทยาลัยขอนแก่น เป็นเจ้าภาพ
ครั้งที่ 10 จัดขึ้นในปี 2561 มีมหาวิทยาลัยธรรมศาสตร์ เป็นเจ้าภาพ
ครั้งที่ 11 จัดขึ้นในปี 2562 มีมหาวิทยาลัยเกษตรศาสตร์ เป็นเจ้าภาพ
ครั้งที่ 12 จัดขึ้นในปี 2563 มีมหาวิทยาลัยเชียงใหม่ เป็นเจ้าภาพ
ครั้งที่ 13 มีมหาวิทยาลัยศรีนครินทรวิโรฒ เป็นเจ้าภาพ
คณะนิติศาสตร์
งานบอลประเพณีลูกรพีสัมพันธ์ เป็นการแข่นขันก๊ฬาฟุตบอลร่วมกันระหว่าง คณะนิติศาสตร์ มหาวิทยาลัยทักษิณ และ คณะนิติศาสตร์ มหาวิทยาลัยสงขลานครินทร์ เพื่อสร้างความสามัคคีกันระหว่างคณะนิติศาสตร์ของทั้ง2มหาวิทยาลัย โดยจะจัดกันปีละ 1ครั้งเป็นประจำทุกปี ซึ่งในงานบอลประเพณีลูกรพีสัมพันธ์ดังกล่าวจะมีการแข่งขันฟุตบอลกันระหว่างนิสิตนักศึกษาของทั้ง2คณะ การแข่งขันฟุตบอลระหว่างบุคลากรของทั้ง2คณะ การประกวดกองเชียร์ ขบวนพาเหรด และผู้นำเชียร์ของทั้ง2มหาวิทยาลัย ซึ่งในงานบอลประเพณีลูกรพีสัมพันธ์ดั่งกล่าวจะทำให้นิสิตของคณะนิติศาสตร์ มหาวิทยาลัยทักษิณ และ นักศึกษาของคณะนิติศาสตร์ มหาวิทยาลัยสงขลานครินทร์ ได้สร้างความสามัคคีกลมเกลียวกัน และได้ร่วมทำกิจกรรมร่วมกันเพื่อสร้างความแข็งแกร่งกันระหว่างคณะนิติศาสตร์ของทั้ง2มหาวิทยาลัย ซึ่งงานบอลประเพณีลูกรพีสัมพันธ์จะมีการสลับผลัดเปลี่ยนกันเป็นเจ้าภาพกันระหว่างของทั้ง2คณะ ซึ่งงานบอลประเพณีลูกรพีสัมพันธ์ได้มีการจัดครั้งแรกขึ้นที่ มหาวิทยาลัยทักษิณ ซึ่งคณะนิติศาสตร์ มหาวิทยาลัยทักษิณได้รับเป็นเจ้าภาพในการจัดงานดังกล่าวขึ้นเป็นครั้งแรก ซึ่งหลังจากเสร็จงานจะมีการเลี้ยงสังสรรค์ การร้องเพลง การเล่นดนตรี และการแสดงโชว์ต่างๆ เพื่อให้นิสิตและนักศึกษาของทั้ง2มหาวิทยาลัย ได้มีการผ่อนคลายสังสรรค์กันภายหลังจากเสร็จสิ้นงานบอลประเพณีลูกรพีสัมพันธ์
กีฬานิติสัมพันธ์ เป็นการแข่งขันกีฬา และจัดกิจกรรมร่วมกัน ระหว่าง คณะนิติศาสตร์ จุฬาลงกรณ์มหาวิทยาลัย และ คณะนิติศาสตร์ มหาวิทยาลัยธรรมศาสตร์ โดยจัดขึ้น ปีละ 1 ครั้งเป็นประจำทุกปี ทั้งนี้ จะสลับกันเป็นเจ้าภาพ กีฬาที่จัดแข่งขันกัน มี 2 ประเภท คือ ฟุตบอล และ บาสเกตบอล โดยจะแบ่งเป็นประเภท ทีมน้องใหม่ ทีมรวม และ ทีมอาจารย์ หลังจากเสร็จการแข่งขันกีฬา จะมีการเลี้ยงอาหาร และกิจกรรมรื่นเริง ระหว่าง นิสิต-นักศึกษา อันได้แก่ การเล่นดนตรี การแสดงต่างๆ
คณะรัฐศาสตร์
กีฬาสิงห์ดำ-สิงห์แดงสัมพันธ์ เป็นการแข่งขันกีฬา ระหว่าง คณะรัฐศาสตร์ มหาวิทยาลัยธรรมศาสตร์ และ คณะรัฐศาสตร์ จุฬาลงกรณ์มหาวิทยาลัย จัดขึ้นเป็นประจำทุกปี
คณะครุศาสตร์-ศึกษาศาสตร์
กีฬาประเพณีกล้วยไม้เกมส์ หรือกีฬาประเพณีคณะครุศาสตร์-ศึกษาศาสตร์เป็นการแข่งขันกีฬาเพื่อเชื่อมความสัมพันธ์ ของ นิสิต-นักศึกษาในสายวิชาชีพครู 6 มหาวิทยาลัยในภาคใต้ ได้แก่ คณะศึกษาศาสตร์ มหาวิทยาลัยทักษิณ คณะศึกษาศาสตร์ มหาวิทยาลัยสงขลานครินทร์ คณะครุศาสตร์อุตสาหกรรม มหาวิทยาลัยเทคโนโลยีราชมงคลศรีวิชัย คณะครุศาสตร์ มหาวิทยาลัยราชภัฏสงขลา และคณะครุศาสตร์ มหาวิทยาลัยราชภัฏยะลา นอกจากการแข่งกีฬาแล้ว ยังมีการแสดง จาก นิสิต-นักศึกษา ของแต่ละมหาวิทยาลัย การประกวดดาว-เดือนประจำการแข่งขัน การประกวดเชียร์ลีดเดอร์ กองเชียร์ คอนเสิร์ต ในงานเลี้ยงกลางคืน อีกด้วย
สี่เทียนเกมส์ (Sie Thien Game) เป็นโครงการการแข่งขันกีฬาที่สโมสรนักศึกษาคณะครุศาสตร์อุตสาหกรรมและเทคโนโลยี ทั้ง 4 สถาบัน ประกอบไปด้วยมหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีราชมงคลธัญบุรี สถาบันเทคโนโลยีพระจอมเกล้าเจ้าคุณทหารลาดกระบัง ร่วมกันจัดขึ้นเพื่อสร้างความสัมพันธ์อันดีระหว่างนักศึกษาทั้ง 4 สถานบันและรักษาประเพณีอันดีงามไว้ให้นักศึกษารุ่นต่อ ๆ ไป ซึ่งทางสโมสรนักศึกษาทั้ง 4 สถาบัน ได้ร่วมกันจัดขึ้นโดยจะผลัดเปลี่ยนหมุนเวียนกันเป็นเจ้าภาพในแต่ละปี ซึ่งส่งผลให้เกิดประโยชน์ในหลายด้าน เช่น เกิดการแลกเปลี่ยนความคิดเห็นซึ่งกันและกันที่จะสร้างแนวทางในการพัฒนากิจกรรมนักศึกษาคณะครุศาสตร์อุตสาหกรรม ให้ดียิ่ง ๆ ขึ้นไป
อาจกล่าวได้ว่าเป็นการแข่งขันกีฬาประเพณีของชาวครุศาสสตร์อุตสาหกรรม ที่มีมหาวิทยาลัย "3 พระจอม 1 ราชมงคล" ที่หลายๆคนพูดกันเป็นที่ติดหู นอกจากการแข่งขันกีฬาแล้วยังมีการประกวดกองเชียร์ เชียร์ลีดเดอร์ ขบวนพาเรด ซึ่งในตอนกลางคืนนอกจากจะมีงานเลี้ยงแล้วยังมีการแสดงของทางเจ้าภาพ การแสดงของทุกสถาบัน และยังมีการประกวด Sport boy & Girl ของแต่ละสถาบัน ซึ่งงานนี้เป็นการรวมพล คนเรียนครู ที่ใหญ่ที่สุดของสายครุศาสตร์อุตสาหกรรม กันเลยทีเดียว
กระดานดำสัมพันธ์ เป็นการแข่งขันกีฬาประเพณีศึกษาศาสตร์ จัดขึ้นครั้งแรกเมื่อปี พ.ศ. 2548 ณ มหาวิทยาลัยขอนแก่น เป็นการแข่งขันกีฬาเพื่อเชื่อมความสัมพันธ์ของนิสิตนักศึกษาในสายวิชาชีพครู 5 สถาบัน ได้แก่ คณะศึกษาศาสตร์ มหาวิทยาลัยขอนแก่น, คณะศึกษาศาสตร์ มหาวิทยาลัยเชียงใหม่, คณะศึกษาศาสตร์ มหาวิทยาลัยนเรศวร, คณะศึกษาศาสตร์ มหาวิทยาลัยมหาสารคาม และคณะศึกษาศาสตร์ มหาวิทยาลัยศรีนครินทรวิโรฒ นอกจากการแข่งกีฬาแล้ว ยังมีการแสดงจากนิสิตนักศึกษาของแต่ละมหาวิทยาลัยและการแสดงในงานเลี้ยงกลางคืนทั้งมีการประกวดกองเชียร์และเชียร์หลีดเดอร์ของแต่ละมหาวิทยาลัย โดยทุกสถาบันจะผลัดเปลี่ยนหมุนเวียนในการเป็นเจ้าภาพในแต่ละปี
คณะอักษรศาสตร์ - ศิลปศาสตร์
งานกีฬาเชื่อมความสัมพันธ์ระหว่าง 4 คณะวิชาด้านภาษาและมนุษยศาสตร์ ได้แก่ คณะอักษรศาสตร์ จุฬาลงกรณ์มหาวิทยาลัย คณะอักษรศาสตร์ มหาวิทยาลัยศิลปากร คณะศิลปศาสตร์ มหาวิทยาลัยธรรมศาสตร์ และคณะศิลปศาสตร์ มหาวิทยาลัยมหิดล แต่เดิมใช้ชื่อว่า "งานสานสัมพันธ์อักษร" โดยเป็นการเชื่อมความสัมพันธ์ระหว่าง 2 คณะอักษรศาสตร์ของประเทศไทย แต่ทางคณะศิลปศาสตร์ มหาวิทยาลัยธรรมศาสตร์ได้มาเข้าร่วมด้วยในภายหลัง จึงเปลี่ยนชื่อเป็นงาน Tri Arts และล่าสุด ทางคณะศิลปศาสตร์ มหาวิทยาลัยมหิดลก็ได้เข้ามาร่วมกิจกรรมด้วยเช่นกัน ทำให้มีมากกว่า 3 มหาวิทยาลัย จึงตั้งชื่อกิจกรรมขึ้นมาใหม่ว่างาน One Arts เพื่อแสดงความเป็นหนึ่งเดียวกันของทั้ง 4 มหาวิทยาลัย ภายในงานมีการแข่งขันกีฬา การแบ่งกลุ่มทำกิจกรรมต่าง ๆ การเชียร์โต้ และโชว์เชียร์ลีดเดอร์จากแต่ละคณะ
คณะนิเทศศาสตร์ - วารสารศาสตร์ฯ
งานจ๊ะเอ๋ลูกนก เป็นกิจกรรมประจำปี ที่จัดขึ้น ระหว่าง นิสิตชั้นปีที่ 1 คณะนิเทศศาสตร์ จุฬาลงกรณ์มหาวิทยาลัย กับ นักศึกษาชั้นปีที่ 1 คณะวารสารศาสตร์และสื่อสารมวลชน มหาวิทยาลัยธรรมศาสตร์ โดยมีที่มาจาก สัญลักษณ์ของนักสื่อสารมวลชน คือ "นกน้อยในไร่ส้ม" ดังนั้น กิจกรรมการพบปะประจำปี ระหว่างนิสิต-นักศึกษา ทั้ง 2 สถาบันนั้น ก็เป็นเหมือนการพบปะกันของลูกนก แต่เวลาในการจัดกิจกรรม มีเพียงวันเดียว แทนที่จะเป็นการพบปะแบบปกติ ก็กลายเป็นแค่เข้ามาจ๊ะเอ๋ ทำความรู้จักกัน โดยกิจกรรมนี้ ทั้งสองคณะ จะสลับกันเป็นเจ้าภาพ
อื่น ๆ
กีฬานิเทศศาสตร์และสื่อสารสัมพันธ์ 6 สถาบัน นิเทศศาสตร์และสื่อสารสัมพันธ์ 6 สถาบัน เป็นการสร้างความสัมพันธ์อันดีระหว่างนิสิตนักศึกษาที่เรียนทางด้านนิเทศศาสตร์และสื่อสารมวลชนของแต่ละมหาวิทยาลัย โดยการใช้กิจกรรมเป็นสื่อกลาง ได้แก่ การแข่งขันกีฬาสากล กีฬาฮาเฮ การประกวดลีดเดอร์และกองเชียร์ ประกวด Miss and Mr  และการแสดงจากนิสิตนักศึกษาแต่ละสถาบัน
มหาวิทยาลัยที่เข้าร่วมโครงการมีทั้งสิ้น 6 สถาบัน (หมุนเวียนกันเป็นเจ้าภาพ) ได้แก่ คณะการสื่อสารมวลชน มหาวิทยาลัยเชียงใหม่, คณะสารสนเทศและการสื่อสาร มหาวิทยาลัยแม่โจ้, คณะนิเทศศาสตร์ มหาวิทยาลัยพายัพ, คณะนิเทศศาสตร์ มหาวิทยาลัยฟาร์อิสเทิร์น, สาขาออกแบบสื่อสาร มหาวิทยาลัยเทคโนโลยีราชมงคลล้านนา ภาคพายัพ, สาขานิเทศศาสตร์ มหาวิทยาลัยราชภัฎเชียงใหม่
งานกีฬาสถิติสัมพันธ์ (ฟอร์แทรนเกมส์) งานกีฬาสถิติสัมพันธ์ (ฟอร์แทรนเกมส์) FORTRAN game เป็นกีฬาสานสัมพันธ์ของสาขาวิชาสถิติของมหาวิทยาลัยต่างๆ จะจัดขึ้นในทุกๆปี โดยสลับหมุนเวียนกันเป็นเจ้าภาพในแต่ละปี ภายในงานจัดแข่งกีฬาชนิดต่างๆ การประกวดผู้นำเชียร์และแสตนเชียร์และงานเลี้ยงสังสรรค์  มหาวิทยาลัย/สถาบันต่างๆที่เข้าร่วมโครงการมีทั้งสิ้น 9 สถาบัน (หมุนเวียนกันเป็นเจ้าภาพ) ได้แก่ มหาวิทยาลัยศรีนครินทรวิโรฒ> จุฬาลงกรณ์มหาวิทยาลัย> มหาวิทยาลัยเกษตรศาสตร์>มหาวิทยาลัยธรรมศาสตร์> สถาบันเทคโนโลยีพระจอมเกล้าเจ้าคุณทหารลาดกระบัง> มหาวิทยาลัยบูรพา> มหาวิทยาลัยเทคโนโลยีพระจอมเกล้าพระนครเหนือ> มหาวิทยาลัยศิลปากร> มหาวิทยาลัยเทคโนโลยีราชมงคลธัญบุรี
งานโลจิสติกส์สัมพันธ์ (Logistics sumpun) โลจิสติกส์สัมพันธ์ เป็นการสร้างความสัมพันธ์อันดีระหว่างนิสิตนักศึกษาที่เรียนทางด้านโลจิสติกส์ ทั้งบริหารธุรกิจและวิศวกรรมศาสตร์ของแต่ละมหาวิทยาลัย โดยการใช้กิจกรรมเป็นสื่อกลาง ได้แก่ การแข่งขันกีฬาสากล กีฬาฮาเฮ การประกวดลีดเดอร์และกองเชียร์ ประกวด Miss and Mr. Logistics และการแสดงจากนิสิตนักศึกษาแต่ละสถาบัน
มีสถาบันเข้าร่วม ได้แก่ มหาวิทยาลัยเทคโนโลยีมหานคร, มหาวิทยาลัยเกษตรศาสตร์ วิทยาเขตศรีราชา, มหาวิทยาลัยรังสิต, มหาวิทยาลัยเทคโนโลยีราชมงคลตะวันออก วิทยาเขตบางพระ, จุฬาลงกรณ์มหาวิทยาลัย, มหาวิทยาลัยบูรพา, มหาวิทยาลัยศรีปทุม, มหาวิทยาลัยธุรกิจบัณฑิต, มหาวิทยาลัยราชภัฎพระนครศรีอยุธยา, มหาวิทลยาลัยราชภัฎวไลอลงกรณ์ มหาวิทยาลัยราชภัฎสวนสุนันทา และ มหาวิทยาลัยราชภัฎธนบุรี
กิจกรรมกีฬาวิทยาศาสตร์การกีฬาสัมพันธ์ หรือ งานวิทย์-กีฬาสัมพันธ์' (Sports Science Games)
ในช่วงระยะแรกเริ่มต้นจาก 4 สถาบัน ได้แก่ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยมหิดล และมหาวิทยาลัยศรีนครินทรวิโรฒ ปัจจุบันมีสถาบันเข้าร่วมทั้งหมดจำนวน 14 สถาบัน ได้แก่ จุฬาลงกรณ์มหาวิทยาลัย มหาวิทยาลันเกษมบัณฑิต มหาวิทยาลัยกรุงเทพธนบุรี มหาวิทยาลัยเกษตรศาสตร์ มหาวิทยาลัยทักษิณ มหาวิทยาลัยเทคโนโลยีสุรนารี มหาวิทยาลัยธรรมศาสตร์ มหาวิทยาลัยบูรพา มหาวิทยาลัยมหาสารคาม มหาวิทยาลัยมหิดล มหาวิทยาลัยแม่ฟ้าหลวง มหาวิทยาลัยราชภัฏนครราชสีมา มหาวิทยาลัยศรีนครินทรวิโรฒ และมหาวิทยาลัยศิลปากร
คณะสาธารณสุขศาสตร์ งานกีฬาสาธารณสุขสัมพันธ์' งานกีฬาสาธารณสุขสัมพันธ์ เป็นกิจกรรมสร้างความสามัคคี ความเป็นหนึ่งเดียวกัน และเสริมสร้างความสัมพันธ์ระหว่างนิสิต นักศึกษา ที่ศึกษาในคณะ, ภาควิชา และสาขาวิชา ทางด้านสาธารณสุขศาสตร์และวิทยาศาสตร์สุขภาพ ของมหาวิทยาลัยในประเทศไทย ภายในงานสานสัมพันธ์จะประกอบด้วย กิจกรรมการแข่งขันกีฬาสากล กีฬาฮาเฮ การประกวดผู้นำเชียร์และแสตนเชียร์ การประกวด ดาว-เดือน  งานเลี้ยงสังสรรค์ และการแสดงจากนิสิต นักศึกษาของแต่ละสถาบัน ทุกสถาบันจะผลัดเปลี่ยนหมุนเวียนในการเป็นเจ้าภาพในแต่ละปี   ซึ่งในปัจจุบันมีทั้งสิ้น 15 มหาลัยที่เข้าร่วม ได้แก่ มหาวิทยาลัยมหิดล มหาวิทยาลัยขอนแก่น มหาวิทยาลัยหัวเฉียวเฉลิมพระเกียรติ มหาวิทยาลัยบูรพา มหาวิทยาลัยนเรศวร มหาวิทยาลัยธรรมศาสตร์ มหาวิทยาลัยมหาสารคาม มหาวิทยาลัยวลัยลักษณ์ มหาวิทยาลัยอุบลราชธานี มหาวิทยาลัยศรีนรินทรวิโรฒ มหาวิทยาลัยแม่ฟ้าหลวง มหาวิทยาลัยพะเยา มหาวิทยาลัยปทุมธานี มหาวิทยาลัยทักษิณ และมหาวิทยาลัยเทคโนโลยีสุรนารี  โดยจัดงานกีฬาสาธารณสุขสัมพันธ์มีมาทั้งหมด 31 ครั้ง (ล่าสุด ที่มหาวิทยาลัยเทคโนโลยีสุรนารี SUT เกม)และเจ้าภาพปีถัดไปคือ มหาวิทยาลัยมหิดล กันภัยเกมส์ ครั้งที่32 และ ครั้งที่ 33 เจ้าภาพคือ มหาวิทยาลัยบูรพา
กีฬาฮอกกี้ในโอลิมปิกฤดูร้อน 1948
การแข่งขันฮอกกี้ในโอลิมปิกฤดูร้อน 1948 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 14 ที่กรุงลอนดอน สหราชอาณาจักร ระหว่างวันที่ 31 กรกฎาคม - 13 สิงหาคม พ.ศ. 2491 ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 187 คน จาก 13 ประเทศ
ประเทศที่เข้าร่วมแข่งขัน
(*) NOTE: There are only players counted, which participated in one game at least. (H) เจ้าภาพ
ผู้ที่ได้รับเหรียญรางวัล
Note: The International Olympic Committee medal database shows also only these players as medalists. They all played at least one match during the tournament. The reserve players are not listed as medalists.
มังศรีชวาแห่งแปร
มังศรีชวา (မင်းကြီးစွာ, ; c. ค.ศ. 1435 – 1482) เป็นพระเจ้าแปรตั้งแต่ ค.ศ. 1446 ถึง 1482 ในฐานะประเทศราชของอังวะ 3 รัชกาล คือ นรปติที่ 1, สีหสุระที่ 1 และมังฆ้องที่ 2 แห่งอาณาจักรอังวะ
พระประวัติ
พระองค์มีชื่อตอนประสูติว่า Min Hsin-Mya (မင်းဆင်များ หรือ မင်းဆင်မြား ) โดยเป็นพระราชโอรสของพระเจ้านรปติที่ 1 แห่งอังวะ เมื่อครั้งยังดำรงพระอิสริยยศเป็น สีหตูแห่งแปร กับพระนางอตุลสิริมหาราชเทวี สันนิษฐานว่าพระองค์ประสูติเมื่อประมาณ ค.ศ. 1435 พระองค์มีพระเชษฐา 1 พระองค์ พระพี่นาง 3 พระองค์ พระอนุชา 1 พระองค์ และพระขนิษฐา 3 พระองค์ ในเดือนเมษายน ค.ศ. 1442 ย้ายมาประทับที่อังวะ ภายหลังจากที่พระบิดาได้ขึ้นสืบราชบัลลังก์อังวะพร้อมกับเฉลิมพระนามใหม่เป็น นรปติที่ 1 แห่งอังวะ
มังศรีชวาประทับที่อังวะเป็นระยะเวลาสั้น ๆ เพราะในเดือนมกราคม ค.ศ. 1446 พระเจ้านรปติที่ 1 ได้สถาปนาพระองค์ที่พระชนมายุเพียง 11 พรรษาให้มาครองเมืองแปรในฐานะประเทศราช ซึ่งเป็นเมืองสำคัญอันดับ 2 ของอาณาจักร พระองค์เป็นพระโอรสที่จงรักภักดีต่อพระบิดาเป็นเวลา 26 ปี แต่ใน ค.ศ. 1472 พระองค์ได้ก่อกบฏต่อพระเชษฐาคือ สีหสุระที่ 1 แห่งอังวะ โดยร่วมกับพระอนุชาคือ ตะโดเมงสอ เจ้าเมืองสารวดี แต่แผนการครั้งนี้ก็ไม่สำเร็จทั้งสองพระองค์จึงยอมแพ้ต่อพระเจ้าอังวะในเดือนกุมภาพันธ์ ค.ศ. 1473 พระเจ้าสีหสุระก็มิได้พิโรธโกรธเคืองทั้งสองพระองค์ อีกทั้งยังให้ทั้งสองพระองค์ดำรงตำแหน่งเดิม
มังศรีชวาถึงแก่พิราลัยเมื่อ ค.ศ. 1482 หลังจากดำรงพระยศนี้นานถึง 36 ปี จากนั้น ตะโดเมงสอแห่งสารวดี พระอนุชาก็ฉวยโอกาสเข้ายึดเมืองแปรพร้อมกับกบฏต่อ พระเจ้ามังฆ้องที่ 2 พระนัดดาโดยตะโดเมงสอก่อการสำเร็จทำให้แปรเป็นอิสระจากอังวะ
ศาลประชาชนสูงสุด
ศาลประชาชนสูงสุด อาจหมายถึง:
ไฟนอลแมสเคอเรด
"ไฟนอลแมสเคอเรด" เป็นเพลงของวงดนตรีร็อกชาวอเมริกัน ลิงคินพาร์ก รวมอยู่ในสตูดิโออัลบั้มชุดที่หกของวง เดอะฮันติงปาร์ตี เป็นเพลงลำดับที่สิบเอ็ด และเป็นซิงเกิลที่สามในอัลบั้ม เพลงออกเผยแพร่เป็นครั้งแรกในเอ็มทีวี ในวันที่ 8 มิถุนายน พ.ศ. 2557 โปรดิวซ์โดยไมค์ ชิโนดะ และแบรด เดลสัน และผู้ร่วมผลิต อีมิล เฮย์นี
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2500
'''การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2500''' อาจอ้างถึง:
เบลโกรอด (แก้ความกำกวม)
เบลโกรอด เป็นเมืองในรัสเซีย
เบลโกรอด หรือ บิลโฮรอด ยังสามารถอ้างถึง:
เดรดนอต
เดรดนอต (dreadnought) เป็นเรือประจัญบานชนิดที่แพร่หลายที่สุดในต้นคริสต์ศตวรรษที่ 20 เรือลำแรกของรุ่น เดรดนอต ของราชนาวี สร้างความประทับใจแรงกล้าต่อจิตใจของประชาชนเมื่อปล่อยลงน้ำใน ค.ศ. 1906 จนเรือประจัญบานคล้ายกันที่สร้างต่อมาถูกเรียกรวม ๆ ว่า "เดรดนอต" และเรือประจัญบานก่อนหน้านี้เรียกว่า "ก่อนเดรดนอต" (pre-dreadnought) การออกแบบของเดรดนอต มีลักษณะปฏิวัติสองอย่าง คือ แผนอาวุธ "ปืนใหญ่หมด" (all-big-gun) โดยมีปืนใหญ่กว้างปากลำกล้องหนักมากกว่าเรือก่อน ๆ และการขับเคลื่อนด้วยกังหันไอน้ำ เมื่อเดรดนอตกลายเป็นสัญลักษณ์สำคัญของอำนาจแห่งชาติ การมีเรือรบชนิดใหม่นี้กลายเป็นเชื้อสำคัญในการทวีความรุนแรงของการแข่งขันในทางอาวุธนาวิกระหว่างสหราชอาณาจักรและเยอรมนี ด้วยการปล่อยเรือลำเดียวลงน้ำ คือ เรือหลวงเดรดนอต ขนาดของอำนาจนาวิกก็ตั้งใหม่ชั่วคืน ผลคือ มีการแข่งขันเดรดนอตผุดขึ้นทั่วโลก รวมทั้งในทวีปอเมริกาใต้ ระหว่างสมัยก่อนสงครามโลกครั้งที่หนึ่ง การออกแบบหลัง ๆ เพิ่มขนาดอย่างรวดเร็วและใช้พัฒนาการด้านอาวุธ เกราะและการขับเคลื่อนตลอดสมัยเดรดนอต ภายในห้าปีเรือประจัญบานใหม่ก็เบียดเดรดนอตตกชั้นไป เรือทรงพลังกว่าเหล่านี้เรียก "ซูเปอร์เดรดนอต" (super-dreadnought) เดรดนอตดั้งเดิมส่วนใหญ่ถูกปลดหลังสงครามโลกครั้งที่หนึ่งยุติภายใต้เงื่อนไขของสนธิสัญญานาวิกวอชิงตัน แต่ยังมีการใช้ซูเปอร์เดรดนอตใหม่กว่าหลายลำตลอดสงครามโลกครั้งที่สอง เดรดนอตลำเดียวที่ยังเหลือรอด คือ ยูเอสเอส เท็กซัส ตั้งอยู่ใกล้แหล่งประวัติศาสตร์รัฐสมรภูมิซันคารินโต (San Jacinto Battleground State Historic Site)
การต่อเดรดนอตกินทรัพยากรมหาศาลในต้นคริสต์ศตวรรษที่ 20 แต่มีการยุทธ์ระหว่างกองเรือเดรดนอตขนาดใหญ่ครั้งเดียว ในยุทธนาวีที่จัตแลนด์ ค.ศ. 1916 ทัพเรือบริติชและเยอรมันปะทะกันโดยไม่รู้แพ้ชนะ คำว่า "เดรดนอต" ค่อย ๆ เลิกใช้หลังสงครามโลกครั้งที่หนึ่ง โดยเฉพาะหลังสนธิสัญญานาวิกวอชิงตัน เพราะเรือประจัญบานที่เหลือแทบทั้งหมดต่างมีลักษณะของเดรดนอต คำนี้ยังใช้อธิบายเรือลาดตระเวนประจัญบาน (battlecruiser) ซึ่งเป็นเรืออีกชนิดที่เป็นผลของการปฏิวัติเดรดนอตด้วย
เทศบาลตำบลคำเขื่อนแก้ว
เทศบาลตำบลคำเขื่อนแก้ว เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1, 2 ของตำบลลุมพุก ในอำเภอคำเขื่อนแก้ว จังหวัดยโสธร เดิมมีฐานะเป็นสุขาภิบาลคำเขื่อนแก้วที่จัดตั้งขึ้นใน พ.ศ. 2500 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 3,857 คน
พื้นที่เทศบาลตำบลอยู่บริเวณเขตศูนย์ราชการต่างๆ ของอำเภอคำเขื่อนแก้ว จังหวัดยโสธร อยู่ห่างจากศาลากลางจังหวัดยโสธรประมาณ 25 กิโลเมตร อยู่ห่างจากกรุงเทพมหานครประมาณ 567 กิโลเมตร ตั้งอยู่ในเส้นทางหลวงแผ่นดินหมายเลข 23 (ถนนแจ้งสนิท) ตัดกับทางหลวงแผ่นดินหมายเลข 2083 จึงเป็นชุมทางคมนาคมขนส่งที่สำคัญ คือ เส้นทางเชื่อมไปยังจังหวัดอุบลราชธานี (คำเขื่อนแก้ว - เขื่องใน - อุบลราชธานี) และเส้นทางเชื่อมไปยังจังหวัดศรีสะเกษ (คำเขื่อนแก้ว - มหาชนะชัย - ราษีไศล - อุทุมพรพิสัย - ศรีสะเกษ) มีพื้นที่รับผิดชอบ 1.250 ตารางกิโลเมตร และเป็นเขตเทศบาลในจังหวัดยโสธรที่มีความหนาแน่นของประชากรมากที่สุด (มากกว่าเทศบาลเมืองยโสธร)
วินโดวส์ แนชวิลล์
วินโดวส์แนชวิลล์ (เดิมชื่อ เคลฟแลนด์) เป็นชื่อรหัสสำหรับการออกรุ่นที่ถูกยกเลิกของไมโครซอฟท์วินโดวส์ ที่ได้วางแผนว่าจะปล่อยออกใน พ.ศ. 2539 (ค.ศ. 1996) โดยรวมตัวกันระหว่าง "ชิกาโก" (วินโดวส์ 95) และ "เมมพิส" (วินโดวส์ 98 ที่ได้วางแผนว่าจะปล่อยออกใน พ.ศ. 2540 (ค.ศ. 1997) ทำให้วินโดวส์แนชวิลล์ถูกเรียกว่า วินโดวส์ 96 อย่างเป็นทางการ. วินโดวส์แนชวิลล์ถูกปล่อยออกมาและมีวัตถุประสงค์เพื่อเน้นการรวมตัวกันระหว่างวินโดวส์และอินเทอร์เน็ตเอกซ์พลอเรอร์ เพื่อให้การแข่งขันกับ Netscape Navigator ดีขึ้น
ทางไมโครซอฟท์อ้างว่าวินโดวส์แนชวิลล์น่าจะเพิ่มคุณลักษณะการรวมตัวกันของอินเทอร์เน็ตให้กับเดสก์ท็อปของวินโดวส์ 95 และวินโดวส์เอ็นที 4.0 รวมทั้งสร้างคุณสมบัติใหม่ในอินเทอร์เน็ตเอกซ์พลอเรอร์ 3.0 ซึ่งถูกปล่อยออกก่อนวินโดวส์แนชวิลล์ประมาณสองสามเดือน คุณสมบัติใหม่คือเอาโปรแกรมจัดการแฟ้มและเบราว์เซอร์มารวมกัน มีความสามารถในการเปิดเอกสารไมโครซอฟท์ ออฟฟิศจากภายในอินเทอร์เน็ตเอกซ์พลอเรอร์โดยใช้เทคโนโลยี ActiveX และวิธีการที่จะวางเว็บเพจแบบเคลื่อนที่อย่างโดยตรงบนเดสก์ท็อปบนพื้นหลังแบบคงที่
รุ่นที่รั่วไหลมีหมายเลขรุ่น 4.10.999 (เทียบได้กับหมายเลขรุ่น 4.00.950 ของวินโดวส์ 95 และหมายเลขรุ่น 4.00.1111 ของวินโดวส์ 95 OSR2 และหมายเลขรุ่น 4.10.1998 ของวินโดวส์ 98) ในที่สุดโครงการนี้ก็ถูกยกเลิกในขณะที่ทางไมโครซอฟท์เปิดตัววินโดวส์แบบเต็มรูปแบบ วินโดวส์ 95 OSR2 ถูกปล่อยออกมาให้เป็นรุ่นชั่วคราวแทน "วินโดวส์แนชวิลล์"ได้นำมาใช้ใหม่กับ Windows Desktop Update ที่มากับอินเทอร์เน็ตเอกซ์พลอเรอร์ 4.0 พร้อมทั้งให้คุณลักษณะที่มากที่สุดที่สัญญาไว้กับวินโดวส์แนชวิลล์ แอปพลิเคชันของ Athena PIM คาดว่าน่าจะถูกปล่อยออกมาเป็นไมโครซอฟท์ อินเทอร์เน็ต เมล แอนด์ นิวส์ หลังจากนั้นทางไมโครซอฟท์ได้เปลี่ยนชื่อเป็นเอาท์ลุค เอกซ์เพรส
"เคลฟแลนด์"ได้ใช้เป็นชื่อรหัสก่อน"แนชวิลล์" ชิกาโกเป็นเมืองที่ใหญ่ที่สุดในอิลลินอยส์ เมมพิสเป็นเมืองที่ใหญ่ที่สุดในรัฐเทนเนสซี ทั้งแนชวิลล์และเคลฟแลนด์เป็นเมืองในรัฐเทนเนสซี ซึ่งเป็นที่รู้จักกันในนามของหมู่บ้านในอิลลินอยส์ เคลฟแลนด์เป็นเมืองที่รู้จักกันมากที่สุดรองลงมาจากโอไฮโอ
มะม่วง
มะม่วง เป็นไม้ยืนต้นในสกุล Mangifera ซึ่งเป็นไม้ผลเมืองร้อนในวงศ์ Anacardiaceae (กลุ่มเดียวกับถั่วพิสตาชีโอและมะม่วงหิมพานต์) เชื่อว่าเป็นพืชที่มีถิ่นกำเนิดในภูมิภาคอินเดีย บังกลาเทศ และพม่าตะวันตกเฉียงเหนือ ซึ่งเห็นได้จากความหลากหลายทางพันธุกรรมและร่องรอยฟอสซิลจำนวนมาก นับย้อนไปได้ถึง 25 – 30 ล้านปีก่อน มะม่วงมีความแตกต่างประมาณ 49 สายพันธุ์กระจายอยู่ตามประเทศในเขตร้อนตั้งแต่อินเดียไปจนถึงฟิลิปปินส์ จากนั้นจึงแพร่หลายไปทั่วโลก เป็นไม้พุ่มขนาดกลาง ใบโต ยาว ปลายแหลม ขอบใบเรียบ ใบอ่อนสีแดง ออกดอกเป็นช่อตามปลายกิ่ง ดอกขนาดเล็ก สีขาว ผลอ่อนสีเขียว ผลแก่สีเหลือง เมล็ดแบน เปลือกหุ้มเมล็ดแข็ง
สายพันธุ์
มะม่วงมีสายพันธุ์มากมายดังที่ปรากฏในหนังสือพรรณพฤกษาของพระยาศรีสุนทรโวหาร (น้อย อาจารยางกูร) ที่กล่าวถึงมะม่วงในสมัยรัชกาลที่ 5 ไว้กว่า 50 พันธุ์ โดยสายพันธุ์ที่รู้จักกันอย่างแพร่หลาย เช่น เขียวเสวย แรด น้ำดอกไม้ โชคอนันต์ อกร่อง ตัวอย่าง เช่น
การใช้ประโยชน์
ผลมะม่วงนำมากินได้ทั้งดิบและสุก มะม่วงดิบเปลือกสีเขียวเนื้อสีขาวส่วนใหญ่มีรสเปรี้ยว ยกเว้นบางพันธุ์ที่เรียกว่ามะม่วงมัน ส่วนผลสุกจะมีสีเหลืองทั้งเปลือกและเนื้อ กินสด หรือ นำไปทำเป็นอาหารเช่น ข้าวเหนียวมะม่วง อีกทั้งมีการนำไปแปรรูป เช่น มะม่วงกวน มะม่วงแก้ว มะม่วงดอง มะม่วงแช่อิ่ม มะม่วงเค็ม น้ำแยมมะม่วง พายมะม่วง เป็นต้น แบ่งมะม่วงตามความนิยมในการกินเป็น 3 ประเภทคือ
นกจาบฝน
นกจาบฝน หรือ นกลาร์ค (lark) เป็นนกเกาะคอนในวงศ์ Alaudidae นกลาร์คมีการแพร่กระจายเป็นจำนวนมาก และส่วนใหญ่จะอยู่ที่ทวีปแอฟริกา และมี Horned lark เป็นนกลาร์คชนิดเดียวในทวีปอเมริกา และนกจาบฝนเสียงใส (Horsfield's bush lark) ในออสเตรเลีย ถิ่นอาศัยมีความหลากหลายกันมาก แต่หลายชนิดอาศัยอยู่ในพื้นที่แห้งแล้ง
ปูมะพร้าว
ลักษณะทางกายภาพ
ขนาดตัวของปูมะพร้าวนั้นหลากหลาย ตัวเต็มวัยของปูมะพร้าวสามารถเจริญเติบโตจนมีน้ำหนัก 4 กิโลกรัม และความยาวของลำตัว 40 เซนติเมตร แต่ถ้านับรวมช่วงขาแล้วจะยาวถึง 1 เมตรได้ทีเดียว โดยทั่วไปตัวผู้จะมีขนาดใหญ่กว่าตัวเมีย มีรายงานว่ามีการพบปูมะพร้าวที่หนักถึง 17 กิโลกรัม และมีความยาวของลำตัว 1 เมตร ซึ่งเป็นที่เชื่อว่านี่คือขนาดตัวที่ใหญ่ที่สุดที่เป็นไปได้ของสัตว์ขาปล้องที่อยู่บนบก ปูมะพร้าวมีอายุประมาณ 30-60 ปี
ลำตัวของปูมะพร้าวก็เหมือนกับสัตว์ทศบาททั่วไป คือประกอบด้วยส่วนหัวอก (เซฟาโลโทแรกซ์) และส่วนท้อง ที่มี 10 ขา ขาคู่หน้าสุดของปูมะพร้าวเป็นก้ามขนาดใหญ่ ใช้สำหรับเจาะลูกมะพร้าว และสามารถยกน้ำหนักได้ถึง 29 กิโลกรัม ขาอีกสามคู่ถัดมามีลักษณะคล้ายแหนบ ใช้สำหรับเดินและปีนป่าย (ปูมะพร้าวสามารถใช้ขาทั้งสามคู่นี้ไต่ต้นมะพร้าวได้สูงถึง 6 เมตร) ส่วนขาคู่สุดท้ายนั้นเล็กมาก ใช้สำหรับทำความสะอาดอวัยวะหายใจ ขาคู่นี้มักจะอยู่ในกระดองตรงช่องที่บรรจุอวัยวะหายใจ
ปูมะพร้าวมีอวัยวะพิเศษสำหรับหายใจ เรียกว่า branchiostegal lung อวัยวะนี้อาจกล่าวได้ว่าเป็นครึ่งเหงือกครึ่งปอด ตั้งอยู่ด้านหลังของส่วนหัวอก มีเนื้อเยื่อคล้ายเหงือก แต่เนื้อเยื่อนี้ทำหน้าที่แลกเปลี่ยนก๊าซจากในอากาศ ไม่ใช่ในน้ำ ปูมะพร้าวมีเหงือกอยู่เหมือนกัน แต่เหงือกนี้ก็ไม่สามารถรับออกซิเจนได้มากนัก จึงไม่มีประโยชน์อะไร เหงือกนี้น่าจะเป็นสิ่งหลงเหลือจากวิวัฒนาการมากกว่า ปูมะพร้าวจึงว่ายน้ำไม่เป็น และอาจจะจมน้ำตายได้ถ้าอยู่ในน้ำนาน ๆ
อาหารการกิน
อาหารหลักของปูมะพร้าวคือผลไม้ โดยเฉพาะมะพร้าว อย่างไรก็ดี อะไรอย่างอื่นที่เป็นชีวภาพ ปูมะพร้าวสามารถกินได้หมด ไม่ว่าจะเป็น ใบไม้ ผลไม้เน่า ไข่เต่า ซากสัตว์ และเปลือกของสัตว์อื่น ๆ ปูมะพร้าวอาจกินสัตว์อื่นเป็น ๆ ที่เคลื่อนไหวช้า เช่น เต่าทะเลที่เพิ่งฟักออกจากไข่ เป็นต้น บ่อยครั้ง ปูมะพร้าวชอบที่จะขโมยอาหารจากปูมะพร้าวตัวอื่น และเอาอาหารลงไปกินในรูของมัน
ปูมะพร้าวชอบปีนต้นไม้เพื่อหาอาหาร นอกจากนั้นยังเพื่อหลบร้อนและหลีกภัย บางคนเชื่อว่าปูมะพร้าวตัดลูกมะพร้าวจากต้นแล้วลงมากินที่พื้น แต่นักชีววิทยาชาวเยอรมัน โฮลเกอร์ รัมพ์ฟ บอกว่าปูมะพร้าวไม่ได้ฉลาดพอที่จะคิดแผนการได้ถึงขนาดนั้น มันเพียงบังเอิญทำลูกมะพร้าวหล่นตอนที่จะกินลูกมะพร้าวบนต้นเท่านั้นเอง
การกระจายตัว
ปูมะพร้าวสามารถพบได้ที่หมู่เกาะในมหาสมุทรอินเดียและหมู่เกาะทางตะวันตกของมหาสมุทรแปซิฟิก เกาะคริสต์มาสต์ในมหาสมุทรอินเดียนับได้ว่าเป็นแหล่งอาศัยของปูมะพร้าวที่ใหญ่และสมบูรณ์ที่สุด หมู่เกาะคุกในมหาสมุทรแปซิฟิกก็นับว่ามีปูมะพร้าวจำนวนมากไม่แพ้กัน นอกจากนี้ปูมะพร้าวยังพบได้ที่อื่นอีก เช่น ในเซเชลส์ เป็นต้น การกระจายตัวของปูมะพร้าวสามารถแสดงคร่าว ๆ ได้ดังรูปด้านขวามือ
ลักษณะสีของปูมะพร้าวจะต่างกันไปตามแต่ละเกาะ ตั้งแต่สีม่วงอ่อน สีม่วงเข้ม ไปจนถึงสีน้ำตาล เนื่องจากปูมะพร้าวว่ายน้ำได้เฉพาะช่วงที่เป็นตัวอ่อนเท่านั้น และช่วงที่ตัวอ่อนของปูมะพร้าวมีระยะเวลาเพียง 28 วัน จึงสันนิษฐานว่าการกระจายของปูมะพร้าวจากเกาะหนึ่งไปสู่อีกเกาะหนึ่งที่อยู่ไกล ๆ น่าจะเป็นด้วยวิธีเกาะขอนไม้ หรือสิ่งอื่นที่ลอยได้ มากกว่าจะว่ายน้ำไป
การกระจายตัวในรูปพบว่ามีช่องว่างที่ช่วงเกาะบอร์เนียว และปาปัวนิวกินี คาดว่าที่ไม่มีปูมะพร้าวอยู่บนเกาะเหล่านี้เป็นเพราะปูมะพร้าวถูกมนุษย์จับกินหมดแล้วนั่นเอง
ปูมะพร้าวในประเทศไทย
ในปี พ.ศ. 2542 เรือสำรวจแหล่งปลาทูน่าในทะเลสากลของกรมประมง เมื่อเดินทางไปสำรวจมหาสมุทรอินเดียแล้ว ได้นำปูมะพร้าวจำนวน 23 ตัว จากเกาะแอสซัมชัน ประเทศเซเชลส์ กลับมาประเทศไทยด้วย โดยเป็นตัวผู้ 4 ตัว และตัวเมีย 19 ตัว ซึ่งตอนนี้เลี้ยงไว้ที่สถาบันวิจัยชีววิทยาและประมงทะเล จังหวัดภูเก็ต
บ้าน
บ้าน คือ ที่อยู่อาศัยที่ให้ความอบอุ่นใจแก่ผู้อยู่อาศัย คำว่าบ้านอาจมีความหมายรวมถึงอาคารหรือห้องพักที่ใช้พักอาศัยด้วย หรือที่อยู่ บริเวณที่เรือนตั้งอยู่ ถิ่นที่มีมนุษย์อยู่
ส่วนต่าง ๆในบ้าน
บ้านเดี่ยว (detached house) หมายถึง บ้านที่มีอาณาเขตหรือพื้นที่บริเวณรอบ ซึ่งจะประกอบด้วยส่วนต่าง ๆ โดยสังเขป ดังนี้
หากเป็นบ้านหลังใหญ่ ซึ่งสร้างบ้านเป็นสามชั้น อาจมีห้องเพิ่มจากทั่วไป ดังนี้
นอกจากนี้ หากบริเวณบ้านมีพื้นที่กว้างพอ อาจจัดแต่งพื้นที่เป็นสนามหญ้า และจัดสวนหรือไม่ก็แบ่งพื้นที่บางส่วนทำสระว่ายน้ำ
ลักษณะของบ้านเดี่ยว
โดยทั่วไปการสร้างบ้านเดี่ยวจะมีลักษณะเป็น
กวิยณัฎฐ์ แฮร์มันน์
กวิยณัฎฐ์ แฮร์มันน์ หรือชื่อเดิมว่า วัลเณซ่า พวง แฮร์มันน์ เมืองโคตร (, 17 กรกฎาคม พ.ศ. 2534) มีชื่อเล่นว่า ณฉัตร และเรียกแทนตัวเองว่า วัล มิสไทยแลนด์เวิลด์ ปี 2012  และเป็นตัวแทนสาวไทยในการประกวดมิสเวิลด์ปีเดียวกันนั้น ซึ่งจัดขึ้นในเขตปกครองตนเองมองโกเลียใน สาธารณรัฐประชาชนจีน
ประวัติ
กวิยณัฎฐ์ แฮร์มันน์ เกิดเมื่อวันที่ 17 กรกฎาคม พ.ศ. 2534 ที่ประเทศเยอรมนี เป็นบุตรสาวคนเดียวของไรเนอร์ แฮร์มันน์ บิดาชาวเยอรมัน กับปัทมาวดี เมืองโคตร มารดาชาวไทยจากจังหวัดมุกดาหาร ในเวลาต่อมาครอบครัวของเธอได้กลับมาอยู่ในประเทศไทย ซึ่งพำนักและทำธุรกิจรีสอร์ตในจังหวัดภูเก็ต เธอจึงเติบโตขึ้นในภูเก็ต แต่เมื่อบิดาของเธอได้เสียชีวิตลงด้วยโรคมะเร็งขณะเธอมีอายุได้เพียง 6 ขวบ มารดาจึงรับหน้าที่เลี้ยงดูเธอโดยลำพัง เธอกลับไปเยี่ยมญาติของบิดาที่ประเทศเยอรมนีบ้างบางวาระ ซึ่งญาติของเธอที่รู้จักเหลืออยู่เพียงคนเดียวคือน้องสาวย่าซึ่งมีอายุมากแล้ว
ที่มาของชื่อเธอ เธอได้กล่าวกับ ผู้จัดการรายวัน ว่า "ชื่อวัลเณซ่า [Vanessa] คุณพ่อชาวเยอรมัน [ไรเนอร์ แฮร์มันน์] เป็นคนตั้งให้ค่ะ มีสองความหมาย หนึ่งคือของขวัญของพระเจ้า อีกความหมายหนึ่งคือผีเสื้อ คือตอนเด็กใช้ชื่อภาษาอังกฤษ พอมาอยู่ที่ไทยคุณแม่ [ปัทมาวดี เมืองโคตร] ไม่รู้จะเขียนเป็นชื่อไทยอย่างไร ก็เลยสะกดว่า "วัลเณซ่า" แล้วกัน คนไทยน่าจะอ่านง่าย ส่วนชื่อเล่น "ณฉัตร" เป็นชื่อเล่นที่ตั้งขึ้นมาใหม่ เพราะก่อนหน้านี้วัลไม่มีชื่อเล่น หลวงตาท่านตั้งให้ มีความหมายว่าสิ่งที่ปกปักรักษาคุ้มครอง วัลเห็นว่ามีความหมายดีก็เลยเอามาใช้เลย" และในปลายปี พ.ศ. 2558 เธอเปลี่ยนมาใช้ชื่อว่า กวิยณัฎฐ์ แฮร์มันน์
เธอเข้ารับการศึกษาระดับอนุบาลและประถมศึกษาจากโรงเรียนดาราสมุทร ภูเก็ต, ระดับมัธยมศึกษาจากโรงเรียนสตรีภูเก็ต และกำลังศึกษาระดับอุดมศึกษาคณะมนุษยศาสตร์ เอกสื่อสารมวลชน มหาวิทยาลัยรามคำแหง
ชีวิตส่วนตัว
ในด้านกีฬา กวิยณัฎฐ์ เคยเป็นนักกีฬาคาราเต้ทีมชาติมาก่อน โดยไต่เต้าจากการเป็นนักกีฬาประจำโรงเรียน, ประจำเขต และได้เป็นนักกีฬาทีมชาติ เธอลงแข่งทีมชาติ อยู่ 2-3 ครั้ง ในรายการภูเก็ตไทยแลนด์โอเพ่นกับแปซิฟิก แต่ภายหลังเธอได้วางมือจากคาราเต้โดยให้เหตุผลด้านสุขภาพและสรีระ ปัจจุบันเธอยังไปซ้อมกับเพื่อน ๆ บ้าง และยืนยันว่าจะไม่ทิ้งกีฬาชนิดนี้
การประกวด
ก่อนการเข้าประกวดมิสไทยแลนด์เวิลด์ ปี 2012 กวิยณัฎฐ์ เคยประกวด Miss Teen Thailand 2008 และเวทีนางแบบไทยซุปเปอร์โมเดลคอนเทสต์ 2011 (เข้ารอบ 10 คนสุดท้าย) โดยใช้ชื่อในการประกวดว่า วัลเณซ่า พวง แฮร์มันน์
มิสไทยแลนด์เวิลด์
ในการประกวดมิสไทยแลนด์เวิลด์ เธอใช้ชื่อว่า วัลเณซ่า เมืองโคตร ซึ่งการประกวดครั้งนี้เป็นการประกวดนางงาม ซึ่งแตกต่างจากการประกวดสองครั้งก่อนซึ่งเป็นการประกวดนางแบบ เธอจึงต้องฝึกฝนบุคลิกภาพ ฝึกการเดินให้มีท่วงท่าที่สดใสกว่านางแบบ แม้จะมีการวิตกกันในเรื่องการประกวดชุดว่ายน้ำซึ่งเธอเองแต่เดิมเป็นคนขี้อาย แต่เธอก็คิดขึ้นได้ว่าต้องทำให้ได้เพราะเป็นโอกาสเพียงครั้งเดียวในชีวิต ซึ่งในการประกวดครั้งนี้เธอได้รับตำแหน่งมิสไทยแลนด์เวิลด์ได้รับมงกุฎเพชร พร้อมเงินสดหกล้านบาท นอกจากนี้เธอยังได้รับรางวัลนางงามรูปร่างดี, นางงามที่อุทิศตนเพื่อสังคม และนางงามที่มีทักษะด้านการเดินแบบ และเป็นตัวแทนของประเทศไทยในประกวดมิสเวิลด์ปีเดียวกันนั้น ซึ่งจัดขึ้นในเขตปกครองตนเองมองโกเลียใน สาธารณรัฐประชาชนจีน
มิสเวิลด์
เมื่อเข้าถึงช่วงการประกวด วัลเณซ่าได้ออกเดินทางตั้งแต่วันที่ 18 กรกฎาคม พ.ศ. 2555 เธอได้เข้ามาเก็บตัวในเขตปกครองตนเองมองโกเลียใน สาธารณรัฐประชาชนจีน โดยเข้าพักในโรงแรงแรมแห่งหนึ่งซึ่งเป็นสถานที่หลักและเป็นที่เก็บตัวของนางงาม แต่แล้วก็เกิดปัญหาเมื่อกองประกวดมิสเวิลด์ 2012 ให้ผู้เข้าประกวดไปทำกิจกรรมที่เซี่ยงไฮ้ โดยให้นำกระเป๋าเดินทางไปเพียง 1 ใบ เธอจึงเลือกเฉพาะชุดที่จำเป็น ส่วนข้าวของและชุดอื่น ๆ ที่ยังไม่ได้ใช้ก็เก็บไว้ในห้องที่โรงแรม แต่พอทำกิจกรรมเสร็จกลับมาถึงโรงแรมเมื่อวันที่ 4 สิงหาคมก็ตกใจเพราะห้องอยู่ในสภาพไม่เป็นระเบียบ ครีมขัดผิวและเครื่องสำอางบางส่วนหายไป ซึ่งรวมไปถึงชุดราตรีสีเหลืองมะนาวที่จะใช้ใส่ในรอบตัดสิน  ต่อมาเวลา 21.30 นาฬิกาของวันเดียวกันนั้นกองประกวดมิสไทยแลนด์เวิลด์ แจ้งผ่านเฟซบุ๊กว่า นายณวัฒน์ อิสรไกรศีล ผู้จัดการมิสไทยแลนด์เวิลด์ ได้ติดต่อมาที่กองประกวด แจ้งว่าทางโรงแรมได้ตามชุดทั้งหมดได้แล้ว โดยอ้างว่าชุดดังกล่าวไปสลับอยู่อีกห้องหนึ่ง
ในการแข่งขันแบบฟาสต์แทร็ก (Fast Track) แบบการกดไลก์จากเฟซบุ๊กเพื่อการเข้ารอบ วัลเณซ่ามีคะแนนเป็นอันดับหนึ่ง แต่ก็ได้มีการทำเฟซบุ๊กปลอมขึ้นพร้อมทั้งมีการโพสต์ข้อความไปทางลามกอนาจารต่าง ๆ นา ๆ ถือเป็นการบั่นทอนคะแนนของเธออย่างมาก ซึ่งในเวลาต่อมาหน้าเพจปลอมดังกล่าวได้ถูกลบไปแล้ว
เธอไม่ผ่านเข้ารอบ 15 คนสุดท้าย และยฺหวี เหวินเสีย (Yu Wenxia) นางงามจากจีน ได้รับตำแหน่งมิสเวิลด์ไปครอง
ควีโยมี
ควีโยมี เป็นซิงเกิลเพลงของฮารี (Hari) นักร้องชาวเกาหลีใต้ ซึ่งเผยแพร่ตั้งแต่วันที่ 18 กุมภาพันธ์ พ.ศ. 2556 เพลงนี้ได้รับแรงบันดาลใจจากท่าทางที่เรียก "ควีโยมีเพลเยอร์" (Gwiyomi Player) ของแร็ปเปอร์ช็อง อิล-ฮุน (Jung Il-hoon) ซึ่งกลายเป็นอินเทอร์เน็ตมีมเมื่อเดือนตุลาคม พ.ศ. 2555 หลังจากที่ปรากฏในรายการวาไรตี้ บีทูบีเอ็มทีวีไดเอรีเมนี (BToB MTV DiaryMany) และส่งผลให้พลเมืองเครือข่ายในเอเชียพากันเผยแพร่ท่าทางในแบบฉบับของตนเองลงอินเทอร์เน็ตด้วย
ศัพทมูล
บางกอกโพสต์ ว่า "ควีโยมี" เป็นภาษาปากเกาหลีหมายถึงบุคคลน่ารัก ส่วนเนื้อเพลงมีความหมายว่า "1 + 1 = น่ารัก, 2 + 2 = น่ารัก ฯลฯ"
ในทางภาษาศาสตร์ "ควีโยมี" มาจากคำวิเศษณ์ "ควียออุน" (귀여운, gwiyeoun) ซึ่งหมายความว่า น่ารัก โดย "ควียอ" (귀여, gwiyeo) แปลว่า ความน่ารัก และ "อุน" (운, un) เป็นปัจจัย ส่วน "มี" (미, mi) นั้นเป็นวิเศษณ์ ใช้แปลงวิเศษณ์ด้วยกันให้เป็นนาม เมื่อเติมท้ายคำวิเศษณ์ด้วยกันแล้วจะมีผลเป็นบุคคลวัต เพราะฉะนั้น "ควีโยมี" จึงแปลว่า บุคคลน่ารัก
การเผยแพร่และผลตอบรับ
ท่าควีโยมีเพลเยอร์นั้นปรากฏครั้งแรกเมื่อเดือนตุลาคม พ.ศ. 2555 ในรายการ บีทูบีเอ็มทีวีไดเอรีเมนี ครั้งนั้นมีวงไอดอลบีทูบี (BtoB) เป็นผู้ร่วมรายการ และช็อง อิล-ฮุน สมาชิกวงบีทูบี ได้แสดงท่าทางต่าง ๆ พร้อมถ้อยคำ "ควีโยมี" ท่าทางดังกล่าวนี้บรรดาผู้นิยมเคป็อปเห็นว่าน่ารักน่าชม และได้รับการทำซ้ำโดยศิลปินเกาหลีอีกหลายคนในช่วงปลายปี พ.ศ. 2555 เช่น มิสเอ (Miss A), เกิลส์เจเนอเรชัน (Girls' Generation), อินฟินิต (Infinite) และซิสตาร์ (Sistar)
ครั้นวันที่ 18 กุมภาพันธ์ พ.ศ. 2556 ฮารีได้เผยแพร่เพลงชื่อ "ควีโยมี" โดยขับร้องเนื้อเพลงไปพร้อมกับทำท่าควีโยมีเพลเยอร์ ต่อมา ช็อง อิล-ฮุน ร้องเพลงดังกล่าวพร้อมทำท่าควีโยมีเพลเยอร์ แล้วอัดมิวสิกวิดีโอลงเผยแพร่ในช่องของบริษัทคิวบ์เอนเตอร์เทนเมนต์ (Cube Entertainment) บนเว็บไซต์ยูทูบ (YouTube) เป็นเหตุให้เพลงได้รับความนิยมอย่างรวดเร็ว ทั้งยังเป็นแรงบันดาลใจให้วัยรุ่นชาวเกาหลีใต้จำนวนมากเผยแพร่วิดีโอตนเองร้องและทำท่าทำนองเดียวกันลงบนอินเทอร์เน็ต เว็บไซต์ซูมพี (Soompi) กล่าวว่า ในภายหลัง วิดีโอเหล่านี้หลายฉบับได้รับความนิยมในเว็บท่าภาษาเกาหลีหลายเว็บไซต์เช่นกัน
ตั้งแต่เดือนมีนาคม พ.ศ. 2556 เป็นต้นมา วัยรุ่นเอเชียตะวันออกเฉียงใต้ โดยเฉพาะประเทศไทยและประเทศฟิลิปปินส์ ได้เผยแพร่วีดิทัศน์ตนเองร้องและทำท่าอย่างเดียวกัน ในจำนวนนี้ รวมถึงชาวไทยบางคนผู้มีชื่อเสียง เช่น หนึ่งธิดา โสภณ และวิรพร จิรเวชสุนทรกุล วันที่ 26 มีนาคม พ.ศ. 2556 บางกอกโพสต์ พรรณนาว่า เพลง "ควีโยมี" เป็นกระแสความสนใจแบบไวรอลบนเว็บไซต์กระแสล่าสุดที่มาแทน "คังนัมสไตล์" (Gangnam Style)
สำหรับประเทศฟิลิปปินส์นั้น "ควีโยมี" ได้รับความนิยมหลังจากที่ไวซ์ กานดา (Vice Ganda) พิธีกรและนักแสดงตลก ทำฉบับของตนในรายการโทรทัศน์ อิตส์โชว์ไทม์ (It's Showtime) ของช่องเอบีเอส-อีบีเอ็น (ABS-CBN)
ครั้นต้นเดือนเมษายน พ.ศ. 2556 ศูนย์ข้อมูลข่าวสารอินเทอร์เน็ตจีน (China Internet Information Center) ซึ่งเป็นเว็บท่าภายใต้การกำกับดูแลของสำนักข้อมูลข่าวสาร คณะรัฐมนตรี (State Council Information Office) รายงานว่า ผู้ใช้อินเทอร์เน็ตชาวจีนจำนวนมากก็ได้ทำ "ควีโยมี" ฉบับของตนลงเผยแพร่ทางอินเทอร์เน็ต โดยวันที่ 2 เมษายน พ.ศ. 2556 สำนักข่าวซินหัว (Xinhua News Agency) เผยแพร่บทความในหนังสือพิมพ์ว่า "ควีโยมี" เป็นท่วงทำนองเพลงเกาหลีใต้ฉบับล่าสุดที่ได้รับความนิยมเหนือกว่า "คังนัมสไตล์"
ปรากฏการณ์ควีโยมียังเกิดขึ้นในประเทศอื่น ๆ ณ ภูมิภาคเดียวกัน เป็นต้นว่า ประเทศมาเลเซีย ประเทศสิงคโปร์ ฮ่องกง และสาธารณรัฐจีน
เจ้าหญิงมาเรีย คริสตินาแห่งซาวอย-ออสตา
เจ้าหญิงมาเรีย คริสตินาแห่งซาวอย-ออสตา (Princess Maria Cristina of Savoy-Aosta)
พระประวัติ
เจ้าหญิงมาเรีย คริสตินาแห่งซาวอย-ออสตา ประสูติเมื่อวันที่ 12 กันยายน พ.ศ. 2476 เป็นพระธิดาพระองค์เล็กใน เจ้าชายอเมดิโอ ดยุกที่ 3 แห่งออสตา และ เจ้าหญิงแอนน์แห่งออร์เลอ็อง โดยมีพระภคินี 1 พระองค์คือ อาร์ชดัชเชสมาร์เกรีตาแห่งออสเตรีย-เอสเต โดยแรกประสูติดำรงพระยศเป็นเจ้าหญิงแห่งอิตาลี เจ้าหญิงแห่งซาวอย-ออสตา
เสกสมรส
เจ้าหญิงมาเรีย คริสตินา เสกสมรสกับ เจ้าชายคาร์ซิเมียร์แห่งบูร์บง-ซิซิลีทั้งสอง เมื่อวันที่ 29 มกราคม พ.ศ. 2510 รับพระราชทานพระอิสริยยศที่ เจ้าหญิงแห่งซิซิลีทั้งสอง พระชายา มีพระบุตรดังนี้
ขุนรองปลัดชู
ขุนรองปลัดชู เป็นผู้นำในคณะกรมการเมืองวิเศษไชยชาญ (ปัจจุบันคืออำเภอวิเศษชัยชาญ จังหวัดอ่างทอง) มีชีวิตในสมัยกรุงศรีอยุธยาตอนปลาย รัชกาลสมเด็จพระที่นั่งสุริยาศน์อัมรินทร์ (พระเจ้าเอกทัศ) ซึ่งได้รวบรวมไพร่พลเข้าเป็นกองอาสาสมัคร 400 คน สังกัดกองอาทมาต เพื่อเข้าร่วมทัพกรุงศรีอยุธยาต่อต้านการบุกครองของกองทัพพม่าในสงครามพระเจ้าอลองพญา
ประวัติ
ข้อมูลในท้องถิ่นอำเภอวิเศษชัยชาญมีว่า นายชูเป็นครูดาบอาทมาตผู้มีฝีมือในเขตเมืองวิเศษไชยชาญ มีลูกศิษย์จำนวนมากและเป็นที่เคารพนับถือโดยทั่วไปในแถบนั้น นายชูได้รับการแต่งตั้งให้เป็นกรมการเมืองวิเศษไชยชาญตำแหน่ง "ปลัดเมือง" ในรัชกาลสมเด็จพระเจ้าอยู่หัวบรมโกศ ชาวบ้านจึงเรียกชื่อคนผู้นี้โดยทั่วไปว่า "ขุนรองปลัดชู"
เมื่อสามารถระดมไพร่พลเข้าเป็นอาสาสมัครกองอาทมาตได้ 400 คนแล้ว ขุนรองปลัดชูได้นำกำลังของตนเข้าสมทบกับกองทัพของพระยารัตนาธิเบศร์ (พระราชพงศาวดารกรุงสยามฉบับบริติชมิวเซียมและพระราชพงศาวดารกรุงศรีอยุธยาฉบับพันจันทนุมาศ (เจิม) ออกชื่อเป็น พระยาธรรมา ) ซึ่งได้รับมอบหมายให้ไปตั้งทัพสกัดกองทัพพม่านำโดยเจ้ามังระราชบุตรและมังฆ้องนรธา อันยกมาทางเมืองมะริดและตะนาวศรี หลังจากตีทัพของพระยายมราชแห่งอยุธยาที่แก่งตุ่มแขวงเมืองตะนาวศรีแตกแล้ว ทัพดังกล่าวจึงเดินทางข้ามด่านสิงขรมุ่งสู่เมืองกุยบุรี เพื่อใช้เส้นทางเลียบชายฝั่งทะเลเข้าสู่กรุงศรีอยุธยา พระยารัตนาธิเบศร์ซึ่งรั้งทัพอยู่ที่กุยบุรีจึงส่งกองอาทมาตของขุนรองปลัดชูให้มาสกัดทัพอยู่ที่อ่าวหว้าขาว (ปัจจุบันอยู่ในเขตตำบลอ่าวน้อย อำเภอเมืองประจวบคีรีขันธ์ จังหวัดประจวบคีรีขันธ์)
กองอาทมาตของขุนรองปลัดชูได้ปะทะกับกองทัพพม่าซึ่งมีกำลังราว 8,000 คน ตั้งแต่เช้าจรดเที่ยงก็ยังไม่แพ้ชนะ แต่ด้วยจำนวนที่น้อยกว่าและไม่ได้รับกำลังเสริมจากทัพของพระยารัตนาธิเบศร์ (พระราชพงศาวดารกรุงสยามฉบับบริติชมิวเซียมและพระราชพงศาวดารกรุงศรีอยุธยาฉบับพันจันทนุมาศ (เจิม) กล่าวว่า ได้รับไพร่พลจากทัพหลักเป็นกองหนุนสมทบอีก 500 คน ) กองอาทมาตจึงตกอยู่ในสภาพเสียเปรียบเพราะความอ่อนล้า และถูกฝ่ายตรงข้ามไล่ต้อนลงทะเลฆ่าฟันจนเสียชีวิตทั้งหมดในวันนั้น ด้านทัพของพระยารัตนาธิเบศร์เมื่อทราบว่ากองอาทมาตของขุนรองปลัดชูแตกพ่าย จึงได้เร่งเลิกทัพหนีกลับมายังกรุงศรีอยุธยาพร้อมกับทัพของพระยายมราช และกราบทูลรายงานการศึกว่า "ศึกพม่าเหลือกำลังจึงพ่าย" ส่วนกองทัพพม่าเมื่อผ่านเมืองกุยบุรีได้แล้วก็ยกทัพมายังกรุงศรีอยุธยาโดยสะดวก เนื่องจากแนวรับต่าง ๆ ในลำดับถัดมาของฝ่ายอยุธยาถูกตีแตกในเวลาอันสั้น
บันทึกในพงศาวดาร
เรื่องราวของขุนรองปลัดชูมีกล่าวถึงในพระราชพงศาวดารกรุงศรีอยุธยาเพียงสั้น ๆ ดังนี้ (ในที่นี้เน้นด้วยการขีดเส้นใต้)